KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2014. április 23-i ülésére)

TÁRGY: 
PÁLYÁZAT BENYÚJTÁSA A BM EU ÖNERŐ ALAPBÓL TÖRTÉNŐ TÁMOGATÁS IGÉNYBEVÉTELÉRE- „Bem József Általános Iskolában napelemes rendszer kiépítése” c. projekthez kapcsolódóan

A belügyminiszter a helyi önkormányzatok és társulásaik európai uniós fejlesztési pályázatai saját forrás kiegészítéséhez nyújtható 2014. évi támogatásának rendjéről szóló 6/2014. (I. 31.) BM rendelete (a továbbiakban: rendelet) alapján BM EU Önerő Alap támogatás igényelhető az Európai Uniós forrásból megvalósuló önkormányzati feladatok ellátását szolgáló pályázatokhoz szükséges saját forrás kiegészítéséhez. A 2014. évben a támogatott körben szerepel épület energetika- hatékonyság növelését szolgáló fejlesztési célú pályázatokhoz kapcsolódó beruházások támogatása.

A Képviselő-testület a 7/2013. sz. Képv. test. határozatával döntött- melyet a 24/2013. sz. Képviselő testületi határozatával módosított- Bem József Általános iskola energetikai fejlesztéséről, napelemes rendszer kiépítésével és pályázatot nyújtott be a  KEOP-4.10.0/A kódszámú „Helyi hő és villamosenergia-igény kielégítése megújuló energiaforrásokkal” című pályázati felhívásra.

A pályázat elbírálása 2013. évben megtörtént és a támogatói okirat 2013. október 29-én hatályba lépett, melyek alapján a projekt tervezett bruttó összköltsége: 39.427.461, -Ft, amelyből az önkormányzat 5.914.120, -Ft saját forrást (önrész) biztosít.

A BM EU Önerő Alap támogatás mértéke – a saját forrás biztosításához –50 %, ami e projekt esetében 2.957.060, -Ft. A pályázat benyújtásának határideje: 2014. október 01.

Mindezek figyelembevételével javaslom, hogy az Önkormányzat a rendeletben kiírtak szerint a 2.957.060, -Ft elnyerésére - nyújtsa be pályázatát és ennek érdekében a Képviselő-testület a határozat-tervezetben foglaltak szerint döntsön.

Kiskőrös, 2014. április 10.

Domonyi László  sk.

    polgármester
HATÁROZAT-TERVEZET

1. A Képviselő-testület egyetért azzal, hogy Kiskőrös Város Önkormányzata pályázatot nyújtson be az önkormányzatok és társulásaik európai uniós fejlesztési pályázatainak saját forrás kiegészítése 2014. évi rendjéről szóló 6/2014. (I. 31.) BM. rendelet és Kiskőrös Város Képviselő-testülete 7/2013. Képv. test. határozata és a 24/2013. Képv. test. határozata alapján az alábbi projektjére vonatkozóan:
A KEOP- 4.10.0-A/12-2013-0450 kódjelű, „Bem József Általános Iskolában napelemes rendszer kiépítése”elnevezésű projekt. A projekt összköltsége: 39.427.461, -Ft. A projekt lebonyolításához szükséges források összetétele: támogatás: 85 % - 33.513.341, -Ft, önerő (a Város 2014. évi költségvetéséről szóló 2/2014. (II.06.) önk. rendelet): 15 % -  5.914.120, -Ft.

	
	2014.év
	%
	Összesen

	
	
	
	

	Összes kiadás


	39.427.461,-Ft
	100%
	39.427.461,-Ft

	Ebből EU támogatás


	33.513.341,-Ft
	85%
	33.513.341,-Ft

	Ebből önerő


	5.914.120,-Ft
	15%
	5.914.120,-Ft

	Ebből önerő támogatás
	      2.975.060,-Ft
	50%
	      2.975.060,-Ft


2. A Képviselő-testület teljeskörűen felhatalmazza a polgármestert arra, hogy a pályázattal kapcsolatos ügyekben eljárjon, és nyertes pályázat esetén a támogatási szerződést, a pályázatot kiíró Belügyminisztériummal megkösse. 
Felelős: polgármester

Határidő: 2014. október 01. a pályázat benyújtása

